CELEX: 62015TN0141
Language: fi
Date: 2015-03-27 00:00:00
Title: Asia T-141/15: Kanne 27.3.2015 – Tšekin tasavalta v. komissio

29.6.2015   
            
            
               FI
            
            
               Euroopan unionin virallinen lehti
            
            
               C 213/37
            
         Kanne 27.3.2015 – Tšekin tasavalta v. komissio
   (Asia T-141/15)
   (2015/C 213/62)
   Oikeudenkäyntikieli: tšekki
   
      Asianosaiset
   
   
      Kantaja: Tšekin tasavalta (asiamiehet: M. Smolek ja Očková)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle (tiedoksiannettu numerolla C(2015) 53) 16.1.2015 annetun komission täytäntöönpanopäätöksen (EU) 2015/103 siltä osin kuin siinä jätetään unionin rahoituksen ulkopuolelle Tšekin tasavallan suorittamia menoja, joiden kokonaismäärä on 2 1 23  199,04 euroa
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
            
               1)
            
            
               Ensimmäinen kanneperuste, joka perustuu neuvoston asetuksen (EY) N:o 479/2008 (1) 5 artiklan rikkomiseen ja oikeusvarmuuden ja luottamuksensuojan periaatteen loukkaamiseen
               
                           —
                        
                        
                           Kantaja väittää tältä osin, että komissio on riidanalaisessa päätöksessä päättänyt rahoituskorjauksesta sillä perusteella, ettei tiettyjä menoja voida hyväksyä, vaikka kyseiset menot on suoritettu sellaisen toimenpiteen perusteella, joka on hyväksytty neuvoston asetuksen N:o 479/2008 5 artiklassa säädettyjen menettelysääntöjen mukaisesti, mikä on merkinnyt sekä kyseisen säännöksen rikkomista että oikeusvarmuuden ja luottamuksensuojan periaatteiden loukkaamista.
                        
                     
         
            
               2)
            
            
               Toinen kanneperuste, joka perustuu Euroopan unionin perusoikeuskirjan 41 artiklan, luettuna yhdessä komission asetuksen (EY) N:o 885/2006 (2) 11 ja 16 artiklan ja neuvoston asetuksen (EY) N:o 1290/2005 31 artiklan kanssa, rikkomiseen
               
                           —
                        
                        
                           Kantaja vetoaa tältä osin Euroopan unionin perusoikeuskirjan 41 artiklan, luettuna yhdessä komission asetuksen N:o 885/2006 11 ja 16 artiklan ja neuvoston asetuksen N:o 1290/2005 (3) 31 artiklan kanssa, rikkomiseen, koska komissio on jälkikäteen sisällyttänyt varainhoitovuodet 2010–2012 tutkimuksiin VT/VI/2009/004/CZ ja VT/VI/2009/101/CZ.
                        
                     
         
      (1)  Viinialan yhteisestä markkinajärjestelystä, asetusten (EY) N:o 1493/1999, (EY) N:o 1782/2003, (EY) N:o 1290/2005 ja (EY) N:o 3/2008 muuttamisesta sekä asetusten (ETY) N:o 2392/86 ja (EY) N:o 1493/1999 kumoamisesta 29.4.2008 annettu neuvoston asetus (EY) N:o 479/2008 (EUVL L 148, s. 1).
   
      (2)  Neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen ja muiden elinten hyväksymisen sekä maataloustukirahaston ja maaseuturahaston tilien tarkastamisen ja hyväksymisen osalta 21.6.2006 annettu komission asetus (EY) N:o 885/2006 (EUVL L 171, s. 90).
   
      (3)  Yhteisen maatalouspolitiikan rahoituksesta 21.6.2005 annettu neuvoston asetus (EY) N:o 1290/2005 (EUVL L 209, s. 1).